Na temelju članka 78. Zakona o komunalnom gospodarstvu («Narodne novine», broj 68/18 i 110/18) i članka 32. Statuta Grada Skradina («Službeni vjesnik Šibensko-kninske županije», broj 10/09,5/13 i 3/18), Gradsko vijeće Grada Skradina, na 12. sjednici od 31. siječnja 2019. godine, donosi

# O D L U K U

**o komunalnom doprinosu**

**1.OPĆE ODREDBE**

**Članak 1.**

Ovom se Odlukom utvrđuju područja zona u Gradu Skradinu ovisno o pogodnosti položaja određenog područja i stupnju opremljenosti objektima i uređajima komunalne infrastrukture, jedinična vrijednost komunalnog doprinosa utvrđena po m3 građevine po pojedinim zonama, način i rokovi plaćanja komunalnog doprinosa, opći uvjeti i razlozi zbog kojih se u pojedinim slučajevima može odobriti djelomično ili potpuno oslobađanje od plaćanja komunalnog doprinosa.

**Članak 2.**

Komunalni doprinos je novčano javno davanje koje se plaća za korištenje komunalne infrastrukture na području Grada Skradina i položajne pogodnosti građevinskog zemljišta u naselju prilikom građenja ili ozakonjenja građevine.

Komunalni doprinos je prihod proračuna Grada Skradina koji se koristi samo za financiranje građenja i održavanja

Komunalni doprinos plaća vlasnik građevne čestice na kojoj se gradi građevina ili se nalazi ozakonjena građevina, odnosno investitor ako je na njega pisanim ugovorom prenesena obveza plaćanja komunalnog doprinosa.

Grad Skradin ne plaća komunalni doprinos na području Grada Skradina.

**Članak 3.**

Komunalnidoprinos za zgrade obračunava se množenjem obujma zgrade koja se gradi ili je izgrađena, izraženog u kubnim metrima (m3) s jediničnom vrijednošću komunalnog doprinosa u zoni u kojoj se zgrada gradi ili je izgrađena.

Komunalni doprinos za otvorene bazene i druge otvorene građevine te spremnike za naftu i druge tekućine s pokrovom, čija visina se mijenja, obračunava se množenjem tlocrtne površine građevine koja se gradi ili je izgrađena u četvornim metrima (m2) s jediničnom vrijednošću komunalnog doprinosa u zoni u kojoj se građevina gradi ili je izgrađena.

**Članak 4.**

Ako se postojeća zgrada uklanja zbog građenja nove zgrade ili kada se postojeća zgrada dograđuje ili nadograđuje, komunalni se doprinos obračunava na razliku u obujmu zgrade u odnosu na prijašnji obujam zgrade.

Ako je obujam zgrade koja se gradi manji ili jednak obujmu postojeće zgrade koja se uklanja, ne plaća se komunalni doprinos, o čemu Jedinstveni upravni odjel Grada Skradina donosi rješenje kojim se utvrđuje da ne postoji obveza plaćanja komunalnog doprinosa.

Odredbe ovog članka na odgovarajući se način primjenjuju i na obračun komunalnog doprinosa za građevine koje nisu zgrade, te na obračun komunalnog doprinosa za ozakonjene građevine.

**2. PODRUČJA ZONA U GRADU SKRADINU**

**Članak 5.**

Područje Grada Skradina dijeli se, ovisno o pogodnosti položaja i stupnju opremljenosti objektima i uređajima komunalne infrastrukture, na tri zone i to:

I ZONA- Skradin,

II ZONA- Bićine, Dubravice, Gračac, Ićevo, Krković, Lađevci, Plastovo, Piramatovci, Rupe,

Skradinsko polje, Sonković,

III ZONA Sva ostala naselja Grada Skradina koja nisu navedena pod I i II zonu.

**3. JEDINIČNA VRIJEDNOST KOMUNALNOG DOPRINOSA**

**Članak 6.**

Jedinična vrijednost komunalnog doprinosa određuje se u kunama po kubnom metru (m3) građevine ovisno o obujmu građevine (obujam građevine do 600 m3 i obujam građevine preko 600 m3) kao i o zoni u kojoj se gradi

|  |  |  |  |
| --- | --- | --- | --- |
| ZONE | Iznos kom. doprinosa za građevine obujma do 600 m3 | Iznos kom.doprinosa za svaki dodatni m3 iznad 600 m3 obujma građevine | Gospodarski i pomoćni objekti (garaže,pušnice,staje i slično) |
| I | 40,00 | 75,00 | 5,00 |
| II | 20,00 | 30,00 | 5,00 |
| III | 10,00 | 20,00 | 5,00 |

**4. RJEŠENJE O KOMUNALNOM DOPRINOSU**

**Članak 7.**

Rješenje o komunalnom doprinosu donosi Jedinstveni upravni odjel Grada Skraina u postupku pokrenutom:

* po zahtjevu stranke, u skladu sa odlukom o komunalnom doprinosu koja je na snazi u vrijeme podnošenja zahtjeva stranke za donošenje tog rješenja,
* po službenoj dužnosti, u skladu sa odlukom o komunalnom doprinosu koja je na snazi na dan pravomoćnosti građevinske dozvole, pravomoćnosti rješenja o izvedenom stanju, odnosno koja je na snazi na dan donošenja rješenja o komunalnom doprinosu ako se radi o građevini koja se prema posebnim propisima kojima se uređuje gradnja može graditi bez građevinske dozvole.

Rješenje iz prethodnog stavka ovog članka sadrži:

* podatke o obvezniku komunalnog doprinosa,
* iznos sredstava komunalnog doprinosa koji je obveznik dužan platiti,
* obvezu, način i rokove plaćanja komunalnog doprinosa,
* prikaz načina obračuna komunalnog doprinosa za građevinu koja se gradi ili je izgrađena s iskazom obujma odnosno površine građevine i jedinične vrijednosti komunalnog doprinosa.

**Članak 8.**

Rješenje o komunalnom doprinosu donosi se i ovršava u postupku i na način propisan

Oćim poreznim zakonom, ako Zakonom o komunalnom gospodarstvu nije propisano drukčije.

Protiv Rješenja o komunalnom doprinosu i rješenja o njegovoj ovrsi, rješenja o njegovoj izmjeni, dopuni, ukidanju ili poništenju, rješenja o odbijanju ili odbacivanju zahtjeva za donošenje tog rješenja, te rješenja o obustavi postupka, može se izjaviti žalba o kojoj odlučuje upravno tijelo Šibensko-kninske županije nadležno za poslove komunalnog gospodarstva.

**5. NAČIN I ROKOVI PLAĆANJA KOMUNALNOG DOPRINOSA**

**Članak 9.**

Komunalni doprinos obveznik plaća jednokratno na račun Grada Skradina u roku od 15 dana od dana izvršnosti rješenja o komunalnom doprinosu.

Na zahtjev obveznika može se odobriti obročna otplata i to na rok od 24 mjeseca u jednakim mjesečnim obrocima.

Na dospjele i nenaplaćene iznose komunalnog doprinosa obračunava se zakonska zatezna kamata koja se plaća na javne prihode.

**VI. OPĆI UVJETI I RAZLOZI ZBOG KOJIH SE U POJEDINAČNIM SLUČAJEVIMA MOŽE ODOBRITI DJELOMIČNO ILI POTPUNO OSLOBAĐANJE OD PLAĆANJA KOMUNALNOG DOPRINOSA**

**Članak 10.**

Komunalni doprinos ne plaća se za građenje i ozakonjenje:

1. komunalne infrastrukture i vatrogasnih domova
2. vojnih građevina
3. prometne, vodne, pomorske, komunikacijske i elektroničke komunikacijske infrastrukture,
4. nadzemnih i podzemnih produktovoda i vodova
5. sportskih i dječjih igrališta
6. ograda, zidova i potpornih zidova
7. parkirališta, cesta, staza, mostića, fontana, cisterna za vodu, septičkih jama, sunčanih kolektora, fotonaponskih modula na građevnoj čestici ili obuhvatu zahvata u prostoru postojeće građevine ili na postojećoj građevini, koji su namijenjeni uporabi te građevine
8. spomenika

**Članak 11.**

Potpuno se oslobađa plaćanja komunalnog doprinosa:

* građevina proizvodne namjene u slučaju da se na više od 50% površine nekretnine obavlja proizvodna djelatnost u zoni proizvodno-poslovne namjene ili zoni mješovite namjene
* ili ako se radi o slučaju kada je Grad Skradin po posebnim propisima dužan osigurati ili opremiti odgovarajuće građevinsko zemljište,
* izgradnja objekata društvene namjene (škole, vrtići, domovi kulture, lovački domovi, mrtvačnice, sportske dvorane i sl.),
* izgradnja objekata vjerske namjene (crkve i kapelice),
* ako je vlasnik građevne čestice na kojoj se gradi, odnosno investitor hrvatski ratni vojni invalid iz Domovinskog rata kojem se osigurava stambeno zbrinjavanje prema odredbama Zakon o pravima hrvatskih branitelja iz Domovinskog rata i članova njihovih obitelji, a u smislu navedenog zakona nije zbrinut, kada gradi građevinu potrebne stambene površine za dom svoje uže obitelji, po dobivenom statusu stambenog zbrinjavanja utvrđenog rješenjem nadležnog ministarstva.

**Članak 12.**

Gradsko vijeće Grada Skradina na prijedlog gradonačelnika, odnosno gradonačelnik u okviru iznosa o kojem prema Zakonu može samostalno odlučivati, donosi odluku odnosno zaključak o potpunom ili djelomičnom oslobađanju od plaćanja komunalnog doprinosa u slijedećim slučajevima:

* ako se gradi građevina čiju gradnju financira ili sufinancira Grad Skradin,
* ako se gradi građevina koje je investitor trgovačko društvo ili ustanova koje je Grad Skradin osnivač ili suvlasnik, odnosno koji se u cijelosti ili djelomično financira iz proračuna Grada Skradina,
* ako fizička osoba, obveznik plaćanja komunalnog doprinosa koji ima prebivalište na području Grada Skradina najmanje 10 godina računajući od pravomoćnosti građevinske dozvole i to za jednu stambenu jedinicu do 150 m2 u svrhu stambenog zbrinjavanja.

U slučaju točke 3. stavak 1. ovog članka obveznik je dužan kao dokaz prebivališta na području Grada Skradina priložiti potvrdu nadležnog državnog tijela. Obveznik je dužan kao dokaz kako u vlasništvu odnosno suvlasništvu nema kuću ili stan na području Šibensko-kninske županije priložiti javnobilježnički ovjerenu izjavu i potvrdu Zemljišno

knjižnog odjela nadležnog Općinskog suda.

Članak 14.

U slučajevima oslobađanja od plaćanja komunalnog doprinosa iz članka 13. ove Odluke, sredstva potrebna za izgradnju objekata i uređaja komunalne infrastrukture namijenjena toj svrsi osigurat će se u proračunu Grada Skradina.

**VII. PRIJELAZNE I ZAVRŠNE ODREDBE**

Članak 15.

Na dan stupanja na snagu ove Odluke prestaje važiti Odluka o komunalnom doprinosu („Službeni vjesnik Šibensko-kninske županije“, broj 5/13).

Članak 16.

Ova Odluka stupa na snagu osmog dana od objave u „Službenom vjesniku Šibensko-kninske županije“.

KLASA: 363-05/19-01/1

Urbroj:2182/03-02-19-1

Skradin, 31. siječnja 2019.g.

**GRADSKO VIJEĆE  
GRADA SKRADINA**

**PREDSJEDNICA**

**Nadija Zorica, v.r.**